**ג'סיקה אלן קורניש** (באנגלית: **Jessica Ellen Cornish**; נולדה ב-27 במרץ 1988), הידועה יותר בשם הבמה שלה **ג'סי ג'יי** (Jessie J), היא זמרת-יוצרת אנגלייה.

לאחר קריירה קצרה ומצליחה כפזמונאית החלה ג'סי ג'יי לעבוד על אלבום הבכורה שלה Who You Are, ממנו יצאו הסינגלים "Do It Like a Dude", ‏"Price Tag" ו-"Nobody's Perfect". ‏"Price Tag", בו משתתף הראפר B.o.B, הגיע כבר בשבוע הראשון ליציאתו למקום הראשון במצעד הסינגלים הבריטי.
נכון לאפריל 2012 ג'סי ג'יי מכרה מעל 12 מיליון סינגלים ברחבי העולם ו־2.5 מיליון עותקים מאלבום הבכורה שלה Who You Are.

ביוגרפיה
--------

ג'סיקה אלן קורניש נולדה ב-27 במרץ 1988 ברדברידג' שברובע רדברידג' בלונדון. לקורניש היו בעיות בריאותיות רבות וכבר בילדותה הייתה מאושפזת בבית החולים.

כשגדלה סיפרה קורניש בריאיון ש-"Big White Room", השיר הראשון שכתבה, נכתב לאחר שהיא אושפזה בגיל 10 בבית החולים, וחברהּ למחלקה, ילד קטן, נפטר, ולאחר פטירתו היא הייתה מתעוררת באמצע הלילה ורואה אותו מתפלל. אמה הסבירה לו שמחר יהיה לו ניתוח, ושהוא מתפלל לאלוהים. "...אני אמרתי לאמא שלי 'אבל בסוף אלוהים לא הציל אותו'. תמיד רציתי לכתוב שיר על חוויה, אבל ידעתי שאני צריכה להיות בגיל שבו לא אהיה מדוכאת ואוכל לכתוב אותו."

### תחילת הקריירה המוזיקלית

כשהייתה קורניש בגיל 11 לוהקה למחזמר "Whistle Down the Wind" של אנדרו לויד ובר, ובגיל 17 הצטרפה ללהקת בנות. בגיל 19 השיגה קורניש חוזה להקלטת אלבום בכורה בחברת תקליטים עצמאית בשם "Gut Records", אך שבועיים לפני יציאת האלבום פשטה החברה את הרגל.

קורניש טסה לארצות הברית והחלה שם קריירה כפזמונאית וכמפיקה. היא כתבה את השיר "Party in the USA" למיילי סיירוס יחד עם דוקטור לוק וקלוד קלי. השיר שיצא כסינגל זכה להצלחה ברחבי העולם ומכר למעלה מארבעה מיליון עותקים בארצות הברית. לאחר מכן כתבה שירים לכריסטינה אגילרה, כריס בראון, אלישה קיז וג'סטין טימברלייק; טימברלייק אף כינה אותה "הזמרת הגדולה ביותר בעולם כעת".

### 2010–2012: Who You Are

ג'סיי ג'יי מופיעה בניו יורק, 2011
במהלך שנת 2010 חתמה ג'סי ג'יי על חוזה הקלטות בחברת יוניברסל והחלה לעבוד על אלבום הבכורה שלה, "Who You Are".

"Do It Like a Dude", סינגל הבכורה מהאלבום, שנכתב במקור לריהאנה, שודר לראשונה בתחנות הרדיו בבריטניה ב-8 בנובמבר 2010. הסינגל זכה להצלחה באירופה והגיע במצעד הסינגלים הבריטי למקום השני, ולמקום הראשון בבלגיה, אירלנד, במצעד הבילבורד האירופי ואף בניו זילנד.

הסינגל השני של ג'סי ג'יי, "Price Tag", בו משתתף גם הראפר B.o.B והפיק עבורה דוקטור לוק, יצא ב-30 בינואר 2011, הסינגל יצא בהפצה עולמית, וכבר בשבוע הראשון ליציאתו הגיע למקום הראשון במצעד הסינגלים הבריטי ובמצעד הסקוטי, ומאוחר יותר הגיע למקום הראשון גם במצעדים בניו זילנד ובבלגיה, בישראל הגיע השיר למקום השלישי במצעד גלגלצ. הסינגל הגיע למעמד פלטינה באוסטרליה ובניו זילנד.

יציאת האלבום, שיועדה להיות בסוף מרץ 2011, הוקדמה בחודש בעקבות לחץ המעריצים, והאלבום יצא ב-25 בפברואר 2011. עם יציאתו הגיע האלבום למקום הראשון במצעד האלבומים הבריטי ותוך פחות מחודש הגיע בבריטניה למעמד אלבום זהב.

ב-20 באפריל 2011, יצא סינגל שלישי מהאלבום "Who You Are". קליפ לשיר "Who's Laughing Now" יצא ביוטיוב באמצעות VEVO ב-10 באוגוסט 2011.

בתחילת שנת 2012, הגיע הסינגל החמישי מהאלבום, "Domino", למקום הראשון במצעד הסינגלים הבריטי.

במאי 2012 יצא הסינגל האחרון מהאלבום, "Laserlight", ולאחר שהגיע למקום החמישי במצעד הסינגלים הבריטי הפכה ג'סי ג'יי לזמרת הבריטית הראשונה ששישה סינגלים שלה מאותו אלבום הגיעו לטופ 10 באותו המצעד.[דרוש מקור]

שיר הנושא של האלבום, "Who You Are", הופיע בסרט השלישי בסדרת הסרטים "סטפ אפ", ושיר נוסף של ג'סי ג'יי, "Sexy Silk", הופיע בסרט משנת 2010 "באה בקלות".

ב-2012 החלה ג'יי להשתתף כמנטורית בגרסה הבריטית של תוכנית הטלוויזיה "The Voice". ב-2013, הודיעה ג'יי שלא תשתתף בעונה השלישית.

ב-2012 יצא הסרט התיעודי של קייטי פרי בו ג׳יי משתתפת מתור אחת מהמפורסמים הרבים המדברים על קייטי בסרט.

### 2013–2017: Alive ו-Sweet Talker

ב-26 במאי יצא הסינגל הראשון מתוך האלבום השני שכולל את דיזי רסקל, כדי לקדם את שירה ג'סי הופיעה באירוע שינוי ב-1 ביוני לצד ביונסה נואלס, ריטה אורה ועוד. ב-23 בספטמבר 2013, יצא לאור האלבום השני של ג'יי שנקרא: Alive.

בתחילת שנת 2014 הודיעה ג'יי כי החלה לעבוד על אלבומה השלישי, ומאוחר יותר באותה השנה הופיעה עם שירים חדשים מהאלבום: "Keep Us Together", "Ain't Been Done", "Sweet Talker, "You Don't Really Know Me".

ב-1 ביולי 2014, הכריזה ג'יי כי הסינגל הראשון מהאלבום יקרא "Bang Bang", ובו ישתתפו ניקי מינאז' ואריאנה גרנדה. השיר יצא לאור ב-29 ביולי באותה השנה.
באלבום זה גם עבדה ג'יי עם אמנית הכינור לינדזי סטירלינג על השיר "Loud".

בשנת 2015 ג'יי שרה את השיר "Flashlight" (פנס/זרקור אור) בסרט המוכר פיץ' פרפקט 2, שיר שנחל הצלחה גדולה.

בשנים 2015–2016 שימשה כמנטורית של תוכנית המציאות האוסטרלית "The Voice" בעונה הרביעית והחמישית.

### 2018–הווה: .R.O.S.E ו-Singer

ב-2018, השתתפה כמתחרה בתוכנית הכישרונות הסינית Singer וזכתה במקום הראשון.

ב-20 במאי, הכריזה ג'יי שתוציא אלבום חדש שנקרא: "R.O.S.E.", שיחולק לארבעה חלקים ויצא לאור בנוסף גם כמיני אלבום בכל תאריך בשבוע יצא חלק אחר האלבומים צפוים לצאת ב-22 במאי, 23 במאי, 24 במאי, 25 במאי.

ב-2019, השתתפה כמנטורית בעונתה השלישית של תוכנית המציאות הבריטית "The Voice Kids" לצד שופטים אחרים, וביניהם ויל.איי.אם, פיקסי לוט ודני ג'ונס.

דיסקוגרפיה
----------

### אלבומי אולפן

* 2011: *Who You Are*
* 2013: *Alive*
* 2014: *Sweet Talker*
* 2018: *R.O.S.E.*
* 2018: *This Christmas Day*

### מיני-אלבומים

* 2012: *iTunes Festival*

הופעות
------

### סיבובי הופעות

* 2011: *Stand Up Tour*
* 2011-12: *Heartbeat Tour*
* 2013: *Nice To Meet You Tour*
* 2013: *Alive Tour*
* 2015: *Sweet Talker Tour*
* 2017-18: *R.O.S.E Tour*
* 2019: *The Lasty Tour*

פרסים
-----

בטקס פרסי המוזיקה הבריטית זכתה ג'סי ג'יי בפרס "בחירת המבקרים", ובינואר 2011 הגיעה ג'סי ג'יי למקום הראשון בסקר "הסאונד של..." לשנת 2011, סקר שנערך מדי שנה על ידי ה-BBC בקרב מבקרי מוזיקה ודמויות בולטות בתעשייה.

| שנה | ארגון | קטגוריה | תוצאה |
| --- | --- | --- | --- |
| 2010 | BBC | הצליל של 2011 | **זכייה** |
| 2011 | MTV | המותג החדש של MTV | מקום שני |
| פרסי הבריטס‏ 2011 | בחירת המבקרים | **זכייה** |

קישורים חיצוניים
----------------

| עיינו גם בפורטל: |
| --- |
|  | **פורטל פופ** |

ויקישיתוף מדיה וקבצים בנושא **ג'סי ג'יי** בוויקישיתוף
* 

* אתר האינטרנט הרשמי של ג'סי ג'יי (באנגלית)
* ג'סי ג'יי, ברשת החברתית פייסבוק

* ג'סי ג'יי, ברשת החברתית אקס (טוויטר)

* ג'סי ג'יי, ברשת החברתית אינסטגרם

* ג'סי ג'יי, ברשת החברתית טיקטוק

* ג'סי ג'יי, סרטונים בערוץ היוטיוב

* ג'סי ג'יי, במסד הנתונים הקולנועיים IMDb (באנגלית)

* ג'סי ג'יי, במסד הנתונים הקולנועיים KinoPoisk (ברוסית)

* ג'סי ג'יי, באתר אייטונס (באנגלית)

* ג'סי ג'יי, באתר ספוטיפיי

* ג'סי ג'יי, באתר סאונדקלאוד (באנגלית)

* ג'סי ג'יי, באתר Last.fm (באנגלית)

* ג'סי ג'יי, באתר AllMusic (באנגלית)

* ג'סי ג'יי, באתר MusicBrainz (באנגלית)

* ג'סי ג'יי, באתר דיזר

* ג'סי ג'יי, באתר Yandex.Music (ברוסית)

* ג'סי ג'יי, באתר Discogs (באנגלית)

* ג'סי ג'יי, באתר Songkick (באנגלית)

* ג'סי ג'יי, באתר Genius

* ג'סי ג'יי, באתר SecondHandSongs

* ג'סי ג'יי, באתר בילבורד (באנגלית)

* ג'סי ג'יי, באתר טיידל (באנגלית)
* ניב הדס, השבץ שהפך את כותבת הלהיטים למבצעת, באתר הארץ, 21 בינואר 2011
* "Jessie J - Price Tag ft. B.o.B", וידאו קליפ באתר יוטיוב
* העמוד של ג'סי ג'יי ברדיו מוסיכיף 69FM.

הערות שוליים
------------

1. ↑  אתר למנויים בלבד Jessie J makes UK chart history with Laserlight, The Telegraph, 22 April 2012
2. ↑  ג'סי ג'יי - הילדה מאסקס שמתכננת לקחת את עולם הפופ בסערה, אתר The Independent, ‏10 בדצמבר 2010
3. ↑  Introducing... Jessie J‏, Greg Cochrane, באתר ה-BBC
4. ↑  One to watch: Jessie J‏, Caspar Llewellyn Smith, באתר Guardian
5. ↑  Jessie J to release Who You Are באתר musicremedy
6. ↑  Jessie J hit was 'for Rihanna' באתר ה-BBC
7. ↑  OFFICIAL UK SINGLES TOP 100
8. ↑  Jessica Cornish, IMDb
9. ↑  שופטת "דה וייס" הבריטי ג'סי ג'יי זכתה בתחרות הכשרונות הכי גדולה בסין, באתר וואלה!‏, 19 באפריל 2018
10. ↑  דפנה לוסטיג‏, העתיד כבר פופ: מיהם כוכבי הפופ של 2011?, באתר וואלה!‏, 27 בדצמבר 2010
11. ↑  Jessie J is the BBC Sound of 2011 באתר ה-BBC
12. ↑  MTV's Brand New: For 2011 Acts Announced! באתר MTV

| ג'סי ג'יי |
| --- |
| דיסקוגרפיה • פרסים ומועמדויות • שירים |
| אלבומי אולפן | *Who You Are* • *Alive* • *Sweet Talker* • *R.O.S.E.* • *This Christmas Day* |
| סינגלים | "Do It like a Dude" • "Price Tag" • "Nobody's Perfect" • "Who's Laughing Now" • "Domino" • "Who You Are" • "Laserlight" • "Wild" • "It's My Party" • "Thunder" • "Bang Bang" • "Burnin' Up" • "Masterpiece" • "Flashlight" • "Real Deal" • "Think About That" • "Not My Ex" • "Queen" • "Love Will Save the World" • "Brave" • "One More Try" • "Weaponry" • "I Want Love" |
| השתתפות בסינגלים | "Up" • "Remember Me" • "Calling All Hearts" • "Where Is the Love?" • "Bridge over Troubled Wate" |
| סינגלים אחרים | "Casualty of Love" • "Silver Lining (Crazy 'Bout You)" |
| סיבובי הופעות | Stand Up Tour • Heartbeat Tour • Alive Tour • Sweet Talker Tour • Live 2017 • R.O.S.E. Tour • Lasty Tour |

| פרס המוזיקה הבריטית לכוכב העולה |
| --- |
| 

|  |
| --- |
| אדל (2008) ‏•‏‏ פלורנס אנד דה מאשין (2009) ‏•‏‏ אלי גולדינג (2010) ‏•‏‏ ג'סי ג'יי (2011) ‏•‏‏ אמילי סאנדיי (2012) ‏•‏‏ טום אודל (2013) ‏•‏‏ סם סמית' (2014) ‏•‏‏ ג'יימס ביי (2015) ‏•‏‏ ג'ק גאראט (2016) ‏•‏‏ ראג-אנ'-בון מאן (2017) ‏•‏‏ ג'ורג'ה סמית' (2018) ‏•‏‏ סם פנדר (2019) ‏•‏‏ סלסט (2020) ‏•‏‏ גריף (2021) ‏•‏‏ הולי האמברסטון (2022) ‏•‏‏ Flo‏ (2023) |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16514954f (data)
* GND: 1017878978
* ISNI: 0000 0001 2036 546X
* LCCN: no2011056571
* MusicBrainz: d24fb461-dee8-41fc-bb15-2f13bb2644a6
* NKC: osa2012689015
* VIAF: 170115340
* WorldCat: lccn-no2011056571

 |